CELEX: 32016D2012
Language: da
Date: 2016-11-16 00:00:00
Title: Kommissionens gennemførelsesafgørelse (EU) 2016/2012 af 16. november 2016 om visse beskyttelsesforanstaltninger over for højpatogen aviær influenza af subtype H5N8 i Østrig (meddelt under nummer C(2016) 7512) (EØS-relevant tekst )

17.11.2016   
            
            
               DA
            
            
               Den Europæiske Unions Tidende
            
            
               L 310/81
            
         KOMMISSIONENS GENNEMFØRELSESAFGØRELSE (EU) 2016/2012
   af 16. november 2016
   om visse beskyttelsesforanstaltninger over for højpatogen aviær influenza af subtype H5N8 i Østrig
   
      
         (meddelt under nummer C(2016) 7512)
      
   
   (Kun den tyske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Aviær influenza er en infektiøs virussygdom hos fugle, herunder fjerkræ. Infektioner med aviær influenza-virus hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
            
         
               (2)
            
            
               Selv om aviær influenza primært forekommer hos fugle, er mennesker lejlighedsvis og under visse omstændigheder også blevet inficeret med det virus, der forårsager sygdommen.
            
         
               (3)
            
            
               Ved udbrud af aviær influenza er der risiko for, at sygdomsagensen spreder sig til andre bedrifter, hvor der holdes fjerkræ eller andre fugle i fangenskab. Den kan således sprede sig fra én medlemsstat til andre medlemsstater eller til tredjelande via handel med levende fjerkræ eller andre fugle i fangenskab eller produkter fremstillet heraf.
            
         
               (4)
            
            
               Rådets direktiv 2005/94/EF (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
            
         
               (5)
            
            
               Østrig har underrettet Kommissionen om et udbrud af højpatogen aviær influenza af subtype H5N8 på en bedrift i landet, hvor der holdes fjerkræ eller andre fugle i fangenskab, og gennemført de fornødne foranstaltninger i henhold til direktiv 2005/94/EF, herunder oprettelse af beskyttelses- og overvågningszoner.
            
         
               (6)
            
            
               Kommissionen har gennemgået de foranstaltninger, som Østrig har gennemført i henhold til direktiv 2005/94/EF, og finder det godtgjort, at grænserne for de beskyttelses- og overvågningszoner, som den kompetente myndighed i denne medlemsstat har oprettet, ligger tilstrækkelig langt fra enhver bedrift, hvor der er bekræftet et udbrud.
            
         
               (7)
            
            
               For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt, i samarbejde med Østrig, hurtigt at identificere de beskyttelses- og overvågningszoner, som denne medlemsstat har oprettet, på EU-plan.
            
         
               (8)
            
            
               De beskyttelses- og overvågningszoner i Østrig, hvor de i direktiv 2005/94/EF fastsatte foranstaltninger anvendes, bør derfor afgrænses i bilaget til denne afgørelse, ligesom regionaliseringens varighed bør fastsættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Østrig påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet som beskyttelses- og overvågningszoner i del A og B i bilaget til denne afgørelse.
   Artikel 2
   Denne afgørelse anvendes indtil den 31. december 2016.
   Artikel 3
   Denne afgørelse er rettet til Republikken Østrig.
   
      Udfærdiget i Bruxelles, den 16. november 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
   
      BILAG
      DEL A
      Beskyttelseszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis en sådan findes)
               
               
                  Navn
               
               
                  Anvendelsen ophører (dato) (artikel 29 i direktiv 2005/94/EF)
               
            
                  AT
               
               
                  Østrig
               
               
                   
               
               
                  Område:
               
               
                   
               
            
                   
               
               
                   
               
               
                   
               
               
                  Gemeinden Bregenz, Hard, Fußach, Lauterach
               
               
                  14.12.2016
               
            DEL B
      Overvågningszone, jf. artikel 1:
      
                  ISO-landekode
               
               
                  Medlemsstat
               
               
                  Kode
                  (hvis en sådan findes)
               
               
                  Navn
               
               
                  Anvendelsen ophører (dato) (artikel 31 i direktiv 2005/94/EF)
               
            
                  AT
               
               
                  Østrig
               
               
                   
               
               
                  Område:
               
               
                   
               
            
                   
               
               
                   
               
               
                   
               
               
                  Gemeinden Langen, Buch, Schwarzach, Kennelbach, Wolfurt, Bildstein, Dornbirn, Lustenau, Lochau, Höchst, Hörbranz, Gaißau, Eichenberg
               
               
                  23.12.2016
               
            
                   
               
               
                  Gemeinden Bregenz, Hard, Fußach, Lauterach
               
               
                  15.12.2016-23.12.2016